CELEX: 31996L0008
Language: ro
Date: 1996-02-26 00:00:00
Title: Directiva 96/8/CE a Comisiei din 26 februarie 1996 privind produsele alimentare utilizate în dietele hipocalorice pentru scăderea în greutateText cu relevanță pentru SEE.

Anunţ juridic important

|

31996L0008

Official Journal L 055 , 06/03/1996 P. 0022 - 0026 Ediţie specială în limba cehă Chapter 13 Volume 015 P. 454  - 458 Ediţie specială în limba estonă Chapter 13 Volume 015 P. 454  - 458 Ediţie specială în limba maghiară Chapter 13 Volume 015 P. 454  - 458 Ediţie specială în limba lituaniană Chapter 13 Volume 015 P. 454  - 458 Ediţie specială în limba letonă Chapter 13 Volume 015 P. 454  - 458 Ediţie specială în limba malteză Chapter 13 Volume 015 P. 454  - 458 Ediţie specială în limba polonă Chapter 13 Volume 015 P. 454  - 458 Ediţie specială în limba slovacă Chapter 13 Volume 015 P. 454  - 458 Ediţie specială în limba slovenă Chapter 13 Volume 015 P. 454  - 458

		19960226Directiva 96/8/CE a Comisieidin 26 februarie 1996privind produsele alimentare utilizate în dietele hipocalorice pentru scăderea în greutate(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Economice Europene,având în vedere Directiva 89/398/CEE a Consiliului din 3 mai 1989 de apropiere a legislațiilor statelor membre privind produsele alimentare destinate unei alimentații speciale [1], în special articolul 4,întrucât măsurile comunitare prevăzute de prezenta directivă nu depășesc necesarul pentru atingerea obiectivelor deja menționate de Directiva 89/398/CEE;întrucât produsele reglementate de prezenta directivă sunt variate și se disting în general printre acestea acele produse destinate înlocuirii totale sau parțiale a unei diete zilnice;întrucât compoziția acestor produse trebuie să respecte necesarul zilnic de elemente nutritive esențiale, adică să asigure, după caz, o bună parte din acest necesar pentru persoanele cărora le sunt destinate;întrucât recent a fost descoperit un număr de produse care pot fi utilizate ca înlocuitoare ale gustărilor (tip snacks) și care pot asigura anumite cantități de macro și microelemente nutritive esențiale selectate; întrucât compoziția de bază a acestor produse va fi adoptată ulterior;întrucât, în plus, trebuie limitat aportul energetic furnizat de produsele reglementate de prezenta directivă;întrucât valoarea energetică a anumitor produse destinate să înlocuiască o dietă zilnică completă este foarte scăzut; întrucât, ulterior, vor fi adoptate norme specifice pentru aceste produse cu valoare energetică foarte scăzută;întrucât prezenta directivă reflectă nivelul actual al informațiilor despre aceste produse; întrucât orice modificare care permite inovații datorate progresului științific și tehnic se va decide pe baza procedurii prevăzute la articolul 13 din Directiva 89/398/CEE;întrucât, în conformitate cu articolul 4 alineatul (2) din Directiva 89/398/CEE, dispozițiile privind substanțele cu scopuri nutritive specifice utilizate la fabricarea acestor produse vor face obiectul unei alte directive a Comisiei;întrucât dispozițiile privind utilizarea aditivilor la fabricarea produselor alimentare vor face obiectul unor directive specifice ale Consiliului;întrucât, în conformitate cu articolul 7 din Directiva 89/398/CEE, produsele reglementate de prezenta directivă trebuie să respecte normele generale prevăzute de Directiva 79/112/CEE a Consiliului din 18 decembrie 1978 de apropiere a legislațiilor statelor membre privind etichetarea, prezentarea și publicitatea produselor alimentare [2], astfel cum a fost modificată ultima dată prin Directiva 93/102/CE a Comisiei [3]; întrucât prezenta directivă adoptă și include adăugările și derogările necesare de la normele generale menționate;întrucât, în special, natura și destinația produselor reglementate de prezenta directivă necesită etichetarea valorii energetice și a principalelor elemente nutritive pe care acestea le conțin;întrucât Comitetul științific pentru alimentație umană a fost consultat, în conformitate cu articolul 4 din Directiva 89/398/CEE, asupra dispozițiilor care pot afecta sănătatea publică;întrucât măsurile prevăzute de prezenta directivă sunt în conformitate cu avizul Comitetului permanent pentru produse alimentare,ADOPTĂ PREZENTA DIRECTIVĂ:Articolul 1(1) Prezenta directivă este o "directivă specială" în sensul articolului 4 din Directiva 89/398/CEE și stabilește cerințele legate de compoziția și etichetarea produselor alimentare cu scopuri nutritive specifice care sunt utilizate în regimuri hipocalorice pentru scăderea în greutate și sunt prezentate ca atare.(2) Produsele alimentare utilizate în regimuri hipocalorice pentru scăderea în greutate sunt alimente cu o compoziție specifică și care, dacă sunt folosite conform instrucțiunilor producătorului, înlocuiesc în totalitate sau parțial dieta zilnică totală. Aceste alimente se împart în două categorii:(a) produse prezentate ca înlocuitori ai unei diete zilnice complete;(b) produse prezentate ca înlocuitori ai uneia sau ai mai multor mese dintr-o dietă zilnică.Articolul 2Statele membre veghează ca produsele menționate la articolul 1 să fie comercializate în cadrul Comunității numai în cazul în care respectă normele prevăzute de prezenta directivă.Articolul 3Produsele alimentare reglementate de prezenta directivă trebuie să respecte normele compoziționale prevăzute la anexa 1.Articolul 4Toate elementele constitutive care intră în compoziția produselor menționate la articolul 1 alineatul (2) litera (a) sunt introduse în același ambalaj, atunci când sunt scoase la vânzare.Articolul 5(1) Denumirea de vânzare a produselor este după cum urmează:(a) pentru produsele prevăzute la articolul 1 alineatul (2) litera (a):"înlocuitori ai unei diete totale pentru controlul greutății";(b) pentru produsele prevăzute la articolul 1 alineatul (2) litera (b):"înlocuitori ai unei mese pentru controlul greutății".(2) Etichetarea produselor în cauză include, în afară de cele menționate la articolul 3 din Directiva 79/112/CEE a Consiliului, următoarele mențiuni obligatorii:(a) valoarea energetică disponibilă exprimată în kJ și kcal și conținutul de proteine, glucide și lipide, exprimat în formă numerică, per cantitate specificată de produs gata pentru utilizare, sub forma propusă pentru consum;(b) cantitatea medie a fiecărei minerale și vitamine pentru care au fost prevăzute dispoziții obligatorii la punctul 5 din anexa I, exprimată în formă numerică per cantitate specificată de produs gata pentru utilizare, sub forma propusă pentru consum. În plus, pentru produsele menționate la articolul 1 alineatul (2) litera (b), informațiile despre vitaminele și mineralele enumerate în tabelul de la punctul 5 din anexa I trebuie exprimate și ca procentaj al valorilor definite în anexa la Directiva 90/496/CEE a Consiliului [4];(c) instrucțiunile pentru prepararea corespunzătoare și, după caz, o mențiune asupra importanței respectării acestor instrucțiuni;(d) în cazul în care un produs care este utilizat conform instrucțiunilor fabricantului conține o porție zilnică de polioli mai mare de 20 g, trebuie să existe o mențiune care să specifice faptul că alimentul poate avea efect laxativ;(e) o mențiune care să specifice importanța unui consum corespunzător zilnic de lichide;(f) pentru produsele menționate la articolul 1 alineatul (2) litera (a):(i) o mențiune care să specifice că produsul asigură cantitățile zilnice corespunzătoare de elemente nutritive;(ii) o mențiune care să specifice că produsul nu trebuie folosit mai mult de trei săptămâni fără avizul medicului;(g) pentru produsele menționate la articolul 1 alineatul (2) litera (b), o mențiune care să specifice că produsele sunt destinate a fi utilizate numai ca parte a unei diete hipocalorice și că, în cadrul unei astfel de diete, acestea trebuie completate cu alte alimente.(3) Etichetarea, publicitatea și prezentarea produselor în cauză nu trebuie să facă nici o referire la ritmul sau la cantitatea de greutate pierdută determinate de utilizarea lor, și nici la reducerea senzației de foame sau la creșterea senzației de sațietate care se pot manifesta.Articolul 6Statele membre pun în aplicare actele cu putere de lege și actele administrative necesare pentru a se conforma prezentei directive până la 30 septembrie 1997. Statele membre informează de îndată Comisia cu privire la aceasta.Aceste acte se aplică astfel încât:- să permită comercializarea produselor conforme cu prezenta directivă începând de la 1 octombrie 1997;- să interzică comercializarea produselor care nu sunt conforme cu prezenta directivă începând de la 31 martie 1999.Atunci când statele membre adoptă aceste acte, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 7Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.Articolul 8Prezenta directivă se adresează statelor membre.Adoptată la Bruxelles, 26 februarie 1996.Pentru ComisieMartin BangemannMembru al Comisiei[1] JO L 186, 30.6.1989, p. 27.[2] JO L 33, 8.2.1979, p. 1.[3] JO L 291, 29.11.1993, p. 14.[4] JO L 276, 6.10.1990, p. 40.--------------------------------------------------19960226ANEXA ICOMPOZIȚIA DE BAZĂ A PRODUSELOR ALIMENTARE DESTINATE REGIMURILOR HIPOCALORICESpecificațiile se referă la produsele gata de utilizare, comercializate ca atare sau reconstituite conform instrucțiunilor producătorului.1. Energie1.1. Energia furnizată de unul dintre produsele menționate la articolul 1 alineatul (2) litera (a) nu trebuie să fie mai mică de 3360 kJ (800 kcal) și nu trebuie să depășească 5040 kJ (1200 kcal) pentru dieta zilnică totală.1.2. Energia furnizată de unul dintre produsele menționate la articolul 1 alineatul (2) litera (b) nu trebuie să fie mai mică de 840 kJ (200 kcal) și nu trebuie să depășească 1680 kJ (400 kcal) per masă zilnică.2. Proteine2.1. Proteinele care intră în compoziția produselor menționate la articolul 1 alineatul (2) literele (a) și (b) trebuie să asigure cel puțin 25 % și cel mult 50 % din valoarea energetică totală a produsului. În orice caz, cantitatea de proteine din produsele menționate la articolul 1 alineatul (2) litera (a) nu trebuie să depășească 125 g.2.2. Prevederile privind proteinele menționate anterior se referă la o proteină al cărei indice chimic este egal cu cel al proteinei de referință a FAO/OMS (1985) prevăzut la anexa II. Dacă indicele chimic este mai mic de 100 % din proteina de referință, nivelurile minime de proteine se măresc corespunzător. În orice caz, indicele chimic al proteinelor trebuie să fie cel puțin egal cu 80 % din cel al proteinei de referință.2.3. "Indicele chimic" reprezintă cel mai mic raport dintre cantitatea fiecărui aminoacid esențial din proteina de testare și cantitatea de fiecare aminoacid din proteina de referință.2.4. În toate cazurile, adăugarea aminoacizilor este permisă doar în scopul îmbunătățirii valorii nutritive a proteinelor și doar în proporțiile necesare atingerii acestui scop.3. Lipide3.1. Energia eliberată de lipide nu trebuie să depășească 30 % din energia totală disponibilă a produsului.3.2. În cazul produselor menționate la articolul 1 alineatul (2) litera (a), acidul linolic (sub formă de gliceride) nu trebuie să fie mai mic de 4,5 g.3.3. În cazul produselor menționate la articolul 1 alineatul (2) litera (b), acidul linolic (sub formă de gliceride) nu trebuie să fie mai mic de 1 g.4. Fibre alimentareConținutul de fibre alimentare din produsele menționate la articolul 1 alineatul (2) litera (a) nu trebuie să fie mai mic de 10 g și nu trebuie să depășească 30 g pentru dieta zilnică.5. Vitamine și minerale5.1. Produsele menționate la articolul 1 alineatul (2) litera (a) trebuie să asigure pentru dieta zilnică completă cel puțin:100 % din cantitățile de vitamine și minerale prevăzute în tabel.5.2. Produsele menționate la articolul 1 alineatul (2) litera (b) trebuie să asigure cel puțin 30 % din cantitatea de vitamine și minerale prevăzută în tabel pentru fiecare masă; totuși, cantitatea de potasiu asigurată de aceste produse pentru fiecare masă trebuie să fie de cel puțin 500 mg.TABELVitamina A | (μg ER) | 700 |Vitamina D | (μg) | 5 |Vitamina E | (mg-ET) | 10 |Vitamina C | (mg) | 45 |Tiamina | (mg) | 1,1 |Riboflavină | (mg) | 1,6 |Niacină | (mg-EN) | 18 |Vitamina B6 | (mg) | 1,5 |Folat | (μg) | 200 |Vitamina B12 | (μg) | 1,4 |Biotina | (μg) | 15 |Acid pantotenic | (mg) | 3 |Calciu | (mg) | 700 |Fosfor | (mg) | 550 |Potasiu | (mg) | 3100 |Fier | (mg) | 16 |Zinc | (mg) | 9,5 |Cupru | (mg) | 1,1 |Iod | (μg) | 130 |Seleniu | (μg) | 55 |Sodiu | (mg) | 575 |Magneziu | (mg) | 150 |Mangan | (mg) | 1 |--------------------------------------------------19960226ANEXA IISTRUCTURA NECESARULUI DE AMINOACIZI [1]| g/100 g proteină |Cistina + metionina | 1,7 |Histidina | 1,6 |Izoleucina | 1,3 |Leucina | 1,9 |Lisina | 1,6 |Fenilalanina + tirozina | 1,9 |Treonina | 0,9 |Triptofanul | 0,5 |Valina | 1,3 |[1] Organizația Mondială a Sănătății. Necesar energetic și proteic. Raportul unei consultări comune FAO/OMS/UNU. Geneva: Organizația Mondială a Sănătății, 1985. (Seria de rapoarte tehnice ale OMS, 724).--------------------------------------------------